རི་དྭགས་དགོ་བ་འདུས་སྡོད་བྱེད་ས་གཙོ་བོ་ཡིན་པའི་ཆ་ནས་ཉེ་བའི་ལོ་འགའི་རིང་མཚོ་བྱང་ཁུལ་དང་རྫོང་རིམ་པ་གཉིས་ཀྱི་སྲིད་གཞུང་དང་ནགས་ལས་སྡེ་ཁག་གིས་མཚོ་སྔོན་ཞིང་ཆེན་ནགས་ལས་ཐིན་གྱི་ཤུགས་ཆེན་པོའི་རྒྱབ་སྐྱོར་འོགརི་དྭགས་དགོ་བ་སྲུང་སྐྱོབ་བྱེད་པའི་བྱེད་ཐབས་སྣ་ཚོགས་ཤིག་ལག་ཏུ་བསྟར་བས་རི་དྭགས་དགོ་ཡི་འཚོ་གནས་ཁོར་ཡུག་ལ་ཕན་འབྲས་ལྡན་པའི་སྒོ་ནས་ལེགས་བཅོས་ཐོབ།ཉིས་སྟོང་བདུན་ལོའི་ཟླ་བདུན་པར།འབྲེལ་ཡོད་ཆེད་མཁས་པའི་མཛུབ་སྟོན་དང་ཕྱོགས་མང་པོའི་ཞིབ་བཤེར་བརྒྱུད་དེ།མཚོ་བྱང་བོད་རིགས་རང་སྐྱོང་ཁུལ་རྐང་ཚ་རྫོང་གིས་རི་དྭགས་དགོ་བ་ཆེད་དུ་སྲུང་སྐྱོབ་བྱེད་པའི་ས་ཁུལ་གྱི་རྩྭ་ས་དང་རྨོ་སྐྱུར་ནགས་འདེབས་ས་ཁུལ་བར་གྱི་ལྕགས་རའི་འགྲམ་དུ་རི་དྭགས་དགོ་བར་རྒྱུ་ལམ་ཞིག་ཕྱེས།ལོ་ངོ་མང་པོའི་ལྟ་ཞིབ་དང་རྟོག་ཞིབ་བརྒྱུད་ནས་སྔར་ལས་ཕན་འབྲས་ལྡན་པའི་རྒྱུ་ལམ་གྱི་རྣམ་པ་མང་པོ་ཞིག་རྙེད་པ་དང་ད་ལྟ་རྒྱུ་ལམ་བཅུ་གཉིས་གསར་དུ་ཕྱེས་ཡོད་པ་རེད།ཉིས་སྟོང་བདུན་ལོའི་ཟླ་བཅུ་གཉིས་པར།རང་རྒྱལ་གྱི་ཆེས་ཐོག་མའི་རི་དྭགས་དགོ་བའི་ཆེད་གཏོགས་སྲུང་སྐྱོབ་ས་ཁུལ་ཏེ།མཚོ་སྔོན་པོའི་དགོ་བ་ཆེད་སྲུང་ས་ཁུལ་དེ་རྐང་ཚ་རྫོང་ནས་དངོས་སུ་བཙུགས་པ་དང་།ཉིས་སྟོང་བརྒྱད་ལོའི་ལོ་སྟོད་དུ་ས་ཁུལ་དེ་རུ་སྔ་གཞུག་ཏུ་རི་དྭགས་དགོ་བས་ཆུ་འཐུང་ས་ལྔ་ལས་ནས་རི་དྭགས་དགོ་བ་ཆུ་འཐུང་དུ་འགྲོ་བར་འཕྲད་པའི་བགེགས་རྐྱེན་སྣ་ཚོགས་མེད་པར་བཟོས།ཉིས་སྟོང་བདུན་ལོ་ནས་བཟུང་།རི་དྭགས་དགོ་བ་སྲུང་སྐྱོབ་བྱེད་པའི་བྱ་བར་དམིགས་ཏེ།གཞི་ཁྱོན་ཆེ་ཞིང་རྣམ་པ་མང་པོའི་དྲིལ་སྒྲོག་སློབ་གསོ་སྤེལ་ནས་རི་དྭགས་དགོ་བའི་མིང་དེ་ཀུན་ཏུ་གྲགས་པར་བྱས།ལོ་བཅུ་ཁ་ཞིག་གི་རིང་དུ་ཞིང་ཆེན་དང་ཁུལ།རྫོང་བཅས་ཀྱི་ནགས་ལས་སྡེ་ཁག་གིས་རི་དྭགས་དགོ་བའི་སྐོར་གྱི་ནང་དོན་འབུར་དུ་ཐོན་པའི་ཚན་རིག་ཁྱབ་སྤེལ་དྲིལ་སྒྲོག་སློབ་གསོའི་ནང་དོན་རྒྱ་ཁྱབ་ཏུ་སྤེལ་བ་དང་།དེ་དང་མཉམ་དུ་ཆེད་སྲུང་ས་ཁུལ་གྱིས་ཚན་རིག་ཞིབ་འཇུག་དང་ཐོན་ཁུངས་བརྟག་དཔྱད།སྤྱི་ཚོགས་བརྟག་དཔྱད།དེ་མིན་ལས་རིགས་སོ་སོའི་ཆེད་མཁས་པ།སློབ་གྲྭ་ཆེན་མོ་ཁག་གི་དགེ་རྒན་དང་སློབ་མ།སྨྱན་བྱད་སྡེ་ཁག་དང་ཁོར་སྲུང་མི་སྣ་བཅས་མི་སུམ་སྟོང་ལྷག་སྣེ་ལེན་བྱས་མྱོང་།